LIIKUNNAN JA URHEILUN TOIMIHENKILÖT JHL ry

VUOSIKERTOMUS 2021

YLEISTÄ Kertomusvuonna oli Liikunnan ja urheilun toimihenkilöt ry:n kymmenes liikunnan alan JHL:n yhdistymisen jälkeen. Vuosi oli lisäksi yhdistyksemme 73 toimintavuosi. Historiikkityöryhmä on jatkanut toimintaansa ja historiikin valmistumista odotetaan vuonna 2022.

Vuoden 2021 toiminta painottui jäsenistön etujen valvontaan ja yhteistoimintaneu-votteluihin. Nykyinen työehtosopimus voimassa 31.1.2022 asti. Alkuvuodesta 2021 saatiin neuvoteltua valmiiksi urheiluseuroja koskevasta liityntäpöytäkirja.

HALLINTO Vuoden toimintaa väritti toistamiseen maailmanlaajuinen koronaepidemia. Yhdistys järjesti toimintavuoden aikana kaksi sääntömääräistä kokousta. Kokoukset onnistuttiin järjestämään ajallaan, kuitenkin poikkeusjärjestelyin. Kevätkokous järjestettiin 24.3.2021 Valimo Centerissä ja syyskokous järjestettiin 24.11.2021 Hotelli Triplassa Helsingissä, molempiin kokouksiin oli mahdollista osallistua myös etäyhteyksin. Kevätkokous käsitteli vuoden 2020tilinpäätöksen ja toimintakertomuksen, syyskokous käsitteli vuoden 20221 toiminta- ja taloussuunnitelmat. Jatkossa toivotaan jäsenistön aktiivisuutta vuosikokouksiin osallistumisessa.

Yhdistyksen hallitus kokoontui vuoden aikana viisi kertaa. Vuoden viimeinen eli kuudes kokous pidettiin 15.12.2021, mutta kokous ei ollut päätösvaltainen. Päätösvaltaisiin kokouksiin osallistuttiin seuraavasti:

*Stina Koivisto (5) puheenjohtaja*

*Jukka Vilkki (4) varapuheenjohtaja*

*Leena Harjula-Jalonen (4)*

*Päivi Kekäle (3)*

*Marjo Lehtinen (4) sihteeri*

*Jussi Lukula (4)*

*Tiiu Tuomi (4)*

*Sointu Hyvönen (5)*

*Jarkko Tenkula (4)*

*Leila Hietala (5) taloudenhoitaja*

Yhdistyksellä on lisäksi kolme hallituksen varajäsentä, jotka ovat Mauri Blomster, Leila Jäntti ja Pia Reutsalo.

Hallitus käsitteli kokouksissaan mm. seuraavia asioita: yhdistyksen asiat, liikuntajärjestöjen toimintaan liittyvät kysymykset, Vierumäen lomaviikot, yhdistyksen jäsenten edut ja niiden valvonta, luottamusmiesjärjestelmä sekä palkkausjärjestelmä sekä muut yhdistyksen normaalit toiminnat.

Yhdistyksen jäsenmäärä oli toimintavuoden 2021 lopussa 211 henkilöä. Jäsenistä naisia oli 130 ja miehiä 81. Vuoden aikana jäsenten määrä väheni edellisestä vuodesta. Yhdistyksen jäsenille suunnatut ajankohtaispäivät keväällä 2021

onnistuttiin järjestämään etätilaisuutena.

Yhdistyksen pääluottamusmiehenä toimi Stina Koivisto ja varaluottamusmiehenä Jarkko Tenkula.

TALOUS Yhdistyksen taloudenhoitajana toimi Leila Hietala. Toiminnantarkastajina olivat Aune Luoto ja Sirpa Pasanen sekä varatoiminnantarkastajina Pirjo Huttunen ja Eero Hiltunen. JHL:n jäsenmaksu vuonna 2021 oli 1,38 % bruttopalkasta. Työttömyyskassan osuus jäsenmaksusta oli 0,28 %. JHL palautti jäsenmaksuista yhdistykselle 0,20 %.

Toimintakauden tilinpäätös osoitti 2 147,57 euron ylijäämää.

MUU TOIMINTA

Opintoavustukset

Yhdistyksen jäsenillä on ollut mahdollisuus saada apurahaa omaehtoiseen ammattitietouden ja ammattitaidon kehittämiseen liittyvään koulutukseen sekä JHL:n koulutukseen. Kertomusvuoden aikana on myönnetty yksi apurahaa.

Vapaa-ajan toiminta

Virikesetelien käyttö on edelleen yksi suosituimmista jäseneduista mitä yhdistyksellä on ollut vuosittain ja siksi niiden ostamista jäsenistön käyttöön jatkettiin. Seteleiden määräksi sovittiin hallituksessa 15 kappaletta vuonna 2021. Seteleiden käyttö väheni edellisen vuoden tasolta. Yhdistys järjesti teatteri-illan Tampereen Työväenteatteriin katsomaan PUNK-näytelmää 29.10.2021.

Vierumäen lomaosake

Vierumäen Loma-Aika Oy:n lomaviikkojen käyttöä jatkettiin. Ko. paikat myönnetään vuosittaisen hakumenettelyn pohjalta jäsenistön käyttöön. Urheiluopistojen vapaapaikkoja ei haettu vuonna 2021.

Yhdistyksen omien vapaa-ajan paikkojen lisäksi jaettiin tietoa JHL ry:n lomakohteista, joita on eri puolella Suomea. JHL ry tiedotti lomakohteistaan sekä niiden hakuajoista omilla verkkosivuillaan.

Huomionosoitukset

Muistamisissa on noudatettu vakiintuneita muotoja. Merkkipäivinä muistettiin jäseniä onnittelukortilla sekä entisiä ja nykyisiä hallituksen jäseniä lahjakortilla á 50 €/henkilö (2). Lisäksi loppuvuodesta muistettiin hallitustyöskentelyn lopettaneita (5). Koko jäsenistöä muistettiin suklaisella joulutervehdyksellä.

TIEDOTUSTOIMINTA

Yhdistyksen tiedotusta on hoidettu infokirjein ja sähköpostitiedottein. Yhdistyksellä on omat netti- ja facebook -sivut.

LIITTEET Tilinpäätös 2021 ja Toiminnantarkastajien lausunto 2021